#  Projektas

**ŠILUTĖS RAJONO SAVIVALDYBĖS**

**TARYBA**

**SPRENDIMAS**

**DĖL NEFORMALIOJO VAIKŲ ŠVIETIMO LĖŠŲ SKYRIMO IR PANAUDOJIMO TVARKOS APRAŠO PATVIRTINIMO**

 2019 m. vasario d. Nr. T1-

Šilutė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos švietimo ir mokslo ministro 2018 m. rugsėjo 12 d. įsakymu Nr. V-758 „Dėl neformaliojo vaikų švietimo lėšų skyrimo ir panaudojimo tvarkos aprašo patvirtinimo“, Šilutės rajono savivaldybės taryba n u s p r e n d ž i a:

1. Patvirtinti Šilutės rajono savivaldybės neformaliojo vaikų švietimo lėšų skyrimo ir panaudojimo tvarkos aprašą ([pridedama](SVI07tvarkaK.docx)).
2. Pripažinti netekusiu galios Savivaldybės tarybos 2018 m. sausio 25 d. sprendimą Nr. T1-889 „Dėl neformaliojo vaikų švietimo lėšų skyrimo ir panaudojimo tvarkos aprašo patvirtinimo“.

Savivaldybės meras

Sigitas Šeputis

2019-02-

Virgilijus Pozingis

2019-02-06

Arvydas Bielskis

2019-02-06

Vita Stulgienė

2019-02-05

Parengė

Rasa Žemailienė

2019-02-05

**ŠILUTĖS RAJONO SAVIVALDYBĖS ADMINISTRACIJOS**

**ŠVIETIMO SKYRIUS**

**AIŠKINAMASIS RAŠTAS**

**DĖL TARYBOS SPRENDIMO „DĖL NEFORMALIOJO VAIKŲ ŠVIETIMO LĖŠŲ SKYRIMO IR PANAUDOJIMO TVARKOS APRAŠO PATVIRTINIMO“**

 **PROJEKTO**

2019-01-10

Šilutė

1. **Projekto tikslai ir uždaviniai.**

 Patvirtinti tvarkos aprašą, kuriuo vadovaujantis bus organizuojamas ir įgyvendinamas neformalusis vaikų švietimas (NVŠ).

1. **Kaip šiuo metu sureguliuoti projekte aptarti klausimai.**

 Lietuvos Respublikos švietimo ir mokslo ministras 2018 m. rugsėjo 12 d. įsakymu Nr. V-758 patvirtintas naujas Neformaliojo vaikų švietimo lėšų skyrimo ir panaudojimo tvarkos aprašas ir neteko galios 2016 m. sausio 5 d. įsakymas Nr. V-1 „Dėl neformaliojo vaikų švietimo lėšų skyrimo ir panaudojimo tvarkos aprašo patvirtinimo“ su visais pakeitimais ir papildymais. Vadovaujantis nauju ministro patvirtintu tvarkos aprašu, parengtas savivaldybės tvarkos aprašas. Maksimalus programoje dalyvaujančių mokinių skaičius – 50, o vienoje programos grupėje – ne daugiau 25. Papildyta rekomendacija, kad programa turi būti atnaujinta ir akredituojama kas 2 metai. Nuo šių metų ugdymo sutartys su vaikų tėvais (globėjais, rūpintojais) pildomos elektroniniu būdu pagal nustatytą formą. Su įstaigos, kurioje vykdoma programa, vadovu teikėjas turi sudaryti patalpų nuomos sutartį.

1. **Kokių pozityvių rezultatų laukiama.**

 Bus garantuojamas vaikų užimtumas, atsiras įvairesnių veiklų.

1. **Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.**

Nebus.

**5.Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.**

Nėra.

**6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.**

[Antikorupcinio vertinimo pažyma pridedama.](SVI07Antikor.vert.docx)

**7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.**

 Lėšos skiriamos iš Europos Sąjungos finansinės paramos, bendrojo finansavimo ir Lietuvos Respublikos valstybės biudžeto. Skiriama lėšų suma beveik nesikeičia.

 **8. Projekto autorius ar autorių grupė**.

 Ugdymo kokybės poskyrio vedėja, atliekanti Skyriaus vedėjo funkcijas, Rasa Žemailienė, Ugdymo kokybės poskyrio vyriausioji specialistė Giedrė Milukienė.

 **9. Reikšminiai projekto žodžiai, kurių reikia šiam projektui įtraukti į kompiuterinę**

**paieškos sistemą.**

 Neformalusis vaikų švietimas.

 **10. Kiti, autorių nuomone, reikalingi pagrindimai ir paaiškinimai.**

|  |
| --- |
|  Nėra.  |
|  |
| Ugdymo kokybės poskyrio vedėja, atliekanti Skyriaus vedėjo funkcijas Rasa Žemailienė  |